cyanic-selkie/wikianc huggingface dataset:
De Reade Pimpernel
Ynfloed
De Swarte Pimpernel wie de Sweedske diplomaat Harald Edelstam, dy't ûnder de Twadde Wrâldoarloch stasjonearre wie yn Noarwegen, en hûnderten Noarske fersetsstriders holp om oan 'e Dútsers te ûntkommen. Doe't er yn 'e 1970-er jierren yn Sily stasjonearre wie, werhelle er dat sterke staaltsje nochris troch de withoefolle lju mei linkse politike opfettings te helpen om oan 'e faksistyske diktatuer fan Augusto Pinochet te ûntsnappen. De namme fan 'e Swarte Pimpernel waard ek wol brûkt foar Nelson Mandela, fanwegen dy syn striid tsjin it apartheidsrezjym yn Súd-Afrika. En it is bekend dat de Sweedske diplomaat Raoul Wallenberg yndirekt troch De Reade Pimpernel beynfloede waard doe't er yn 'e Twadde Wrâldoarloch mear as 15.000 Hongaarske Joaden rêde fan 'e ferneatigingskampen troch se Sweedske paspoarten te jaan.
Lee Harvey Oswald
Simmer 1963
Yn dyselde snuorje kamen FBI-aginten twaris by Oswald-en-dy oan 'e doar doe't er net thús wie. Dêrop gied er nei it pleatslike FBI-kantoar ta om har dêr it mannewaar op te sizzen, mar doe't de pleatslike FBI-baas, spesjaal agint James Hosty, der net wie, liet er in bryfke foar de man efter wêryn't er neffens de resepsjoniste drige om it FBI-gebou op te blazen, mar neffens Hosty sels inkeld warskôge dat er de saak opnimme soe mei Hosty syn superieuren as de pleatslike FBI syn frou net gewurde liet.
De moard op Kennedy en Oswald syn arrestaasje
Dêrby soed er trije kûgels ôffjurre hawwe, wêrfan't ien hielendal mis gie en in trotwaarbân rekke dêr't doe diggels fan opspatten en omstanner James Tague yn it gesicht ferwûnen. In oare kûgel, de lêst ôfskettene, wie de fatale, dy't Kennedy yn 'e holle rekke. De trêde kûgel soe dan ferantwurdlik wêze foar alle oare ferwûnings fan Kennedy en John Connally (de gûverneur fan Teksas, dy't foar de presidint yn 'e auto siet), en troch 15 lagen klean (wêrûnder in strikknoop), 7 lagen hûd, goed 38 sm (15 inch) fleis en 2 of mooglik 3 bonken hinne gien wêze, wêrnei't er letter suver noch sa goed as nij oantroffen waard op in brankaar yn it Parkland Memorial Hospital, dêr't er blykber út Connally syn boppeskonk rûgele wie. Dit is de Iene-kûgelteory, troch kritisy mispriizgjend de "Wûnderkûgelteory" neamd, en ien fan 'e swakste punten fan 'e offisjele lêzing fan 'e barrens omtrint de moard op Kennedy. It liket alteast tige by tige ûnoannimlik – en dat wie ek de miening fan ekspêrs yn wûnballistyk fan it Amerikaanske Leger – dat in kûgel sa'n skea oanrjochtsje en sels dochs suver ûnskansearre bliuwe kin.
Heidehipper
De heidehipper (Oenanthe oenanthe), fitop, kwikkert, stienbikker of stienfûgeltsje (Nederlânsk: tapuit) is in sjongfûgel út it skaai Oenanthe (kwikkerts) fan de ûnderfamylje Saxicolinae (paapkefûgels). Dizze ûnderfamylje waard earder as lytse lysterfûgels beskôge, no rekkene ta de famylje Muscicapidae (Miggesnappers). It is in fûgel fan drûge, sânige en rotsige gebieten dy't foerazjearret op de grûn en briedt yn kninehoalen. Heidehippers binne trekfûgels, en binne simmerdeis yn hiel Europa te finen. Teffens komme se foar yn Aazje en op beskate plakken yn noardwest- en noardeast-Kanada, Grienlân en Alaska. It is de ienichste fan de famylje dy 't sa fier noardlik foarkomt. Alle fûgels oerwinterje yn lykwols Afrika en moatte somtiids 1500 oant 2000 km nei harren briedgebiet ôflizze.
Katedraal fan Udine
De Domtsjerke fan Udine (Italjaansk: Duomo di Udine, Cattedrale di Santa Maria Annunziata) is in oan Marije wijde katedraal yn Udine yn it noard-easten fan Itaalje. It is de biskopstsjerke fan it aartsbisdom Udine.
Aaliyah Brown
Aaliyah Brown, echte namme Yasminda Villalobos (15 jannewaris 1987) is in rêstend Amerikaansk pornografysk aktrise fan Afro-Amerikaansk komôf, dy't berne is yn 'e steat Louisiana. Hja makke har debút yn in pornografyske film yn 2005. Neffens har offisjele opjefte is se 1.57 m lang, mei in gewicht fan 50 kg en kupmaat 34B. Yn it begjin fan har karriêre brûkte hja ek wol de artystenammen Aallyah Brown, Alyah Brown, Galiyah Brown en Aaliuah Brown.
Katedraal fan Udine
Toer
Noardeastlik fan de katedraal stiet de klokketoer, dy't yn 1441 boud waard op in besteande doopkapel. Oarspronklik wie it it doel om de klokketoer like heech te bouwen as de toer fan it kasteel. Boppe de klokketoer fan de katedraal moast dan in byld fan Marije komme, sa't it, tegearre mei it byld fan de ingel op de klokketoer fan it kasteel, it kristlike tema fan de Ferkundiging fan de Hear symbolisearje soe. Om't de kasteeltoer op in heuvel stiet soe dat betsjutte dat de katedraaltoer folle heger wurde moast. Dat lêste wie in riskante ûndernimming, mar benammen brek oan boumaterjaal wie de oarsaak dat it projekt sa net útfierd waard en ûnfoltôge bleau. Yn de klokketoer is in museum ûnderbrocht mei keunstwurken, it Museo del Duomo di Udine (Dommuseum fan Udine). De bylden bûten fan Marije en de ingel Gabriel datearje út de twadde helte fan de 14e iuw.
Portalen
It mei heechreliëfs fersierde 14e-iuwske haadportaal, it Portale della Redenzione, is it wurk fan in ûnbekende Dútske master. It oare portaal, de Portale dell'Incoronazion, stamt út 1395-1396. De bylden fan dit portaal binne ek troch in Dútser makke, mar yn de rin fan de tiid troch waar en smoargens slim oantaast. It portaal is fersierd mei bylden fan hilligen, wapens, de Ferkundiging en de Hillige Geast. Op de architraaf fan it timpaan binne foarstellings út de bernetiid fan Jezus: de oanbidding fan de Wizen en Herodus dy't opdracht jout foar de bernemoard. Yn it timpaan is de foarstelling oanbrocht dy't de namme oan it portaal joech: de kroaning fan de Jongfaam yn 'e himel.
Heidehipper
Yn Nederlân
As gast is de fûgel net sa seldsum. Yn april/maaie en yn septimber binne rûnom yn Nederlân heidehippers op trochtrek waar te nimmen.
Arthur Troop
Biografy
Op 19 juny 1936 sollisitearre er by de plysje yn Lincolnshire. Hy wurke dêr op ferskate ôfdielings, mar spesjalisearre him letter yn it ferkear.
Katedraal fan Udine
Eastachius en Jehannes de Doperkapel
Oarspronklik stie de oan Eastachius en Jehannes de Doper wijde kapel by it preesterkoer. De kapel ferhûze mei de 18e iuwske renovaasje nei it tsjintwurdige plak. Op it alterstik wurdt Jehannes de Doper ôfbylde mei in knibbeljende Eustachius en efter him in hert mei in krúsbyld tusken de hoarnen. It skilderij is it wurk fan Francesco Salvatore Fontebasso.
Fertrouwen
Fertrouwen kin fan tapassing wêze op 'e relaasje tusken twa minsken, mar der kinne ek mear lju by it fertrouwen belutsen wêze. Ferkiezings foarmje yn beskate sin in fertrouwensbân dêr't it hiele lân by belutsen is, mei't de kiezers derop fertrouwe moatte dat dejingen dy't sy yn it parlemint kieze, harren belangen dêr oprjocht fertsjintwurdigje sille. In beropsmjittige fertrouwensrelaasje bestiet fierders ek tusken bgl. in dokter en syn pasjinten of in abbekaat en syn kliïnten; foar sokke beroppen bestiet formele regeljouwing (yn 'e foarm fan it beropsgeheim) dy't it beskamjen fan fertrouwen foarkomme moat.
Donatustsjerke (Doanjum)
Ynrjochting
Yn de toer hinget in klok dy't troch G. van den Dam yn 1553 getten waard en noch yn de midsiuwske toer hongen hat. De tsjerke besit nachtmielsreau út de 17 iuw. De âlde steatebibel datearret út 1670. Dêrnjonken besit de tsjerke ek noch de bibel en it nachtmielsreau fan de rjochtsinnige herfoarmen, dy't mei Uw Koninkrijk kome in eigen gebou hiene oan de Tsjummearumerwei en harren yn 1965 wer by de grutte herfoarme gemeente foegen.
Sweedske kroan
Ien kroan bestiet út 100 öre, alhoewol't de öre-munten sûnt 30 septimber 2010 net mear brûkt wurde. Produkten kinne noch hieltyd oanjûn wurde yn öre, mar de bedraggen wurde by kontante betelling op hiele kroanen ôfrûne.
Love Hurts (koart ferhaal)
Ynhâld
Se keare werom nei it spûkhûs, dêr't se fuort efter de yngong in skacht omleech ûntdekke, dy't nei in kontrôlekeamer liedt. Dêr treffe se in froulike fampier fan it Reade Hôf oan, dy't harsels 'baronesse LeBlanc' neamt, yn 'e mande mei ien fan har minsklike trewanten. Sy jout ta dat sy dejinge is dy't, as ûnderdiel fan in eksperimint, de leafdesbetsjoening oplein hat oan pearkes dy't de rit troch it spûkhûs nommen. Se beart earst dat se soks út minskleavjende omtinkens docht, mar dat idee laket Harry fuort. Hy riddenearret al rillegau út wat de wiere reden fan it Reade Hôf is om minsken leafde foarinoar fiele te litten. De fampieren fan it Wite Hôf tarre op minsklike gefoelens fan lust krekt sa't de fampieren fan it Reade Hôf op bloed tarre. As minsken lykwols wiere leafde foar in oar fiele, leveret harren oanrekking fampieren fan it Wite Hôf slimme brânwûnen op. It hiele eksperimint fan LeBlanc is der dus eins op rjochte om 'e konkurrinsje út te skeakeljen troch te besykjen om grutte oantallen minsken foar fampieren fan it Wite Hôf ûnytber te meitsjen.
As Harry de wiere bedoelings fan baronesse LeBlanc útfigelearre hat, eskalearret de sitewaasje gau. De fampier fertelt Harry wat it Reade Hôf (wêrmei't er jierren earder in oarloch feroarsake hat, sjoch: Grave Peril) mei him dwaan sil as it him te pakken kriget. Harry laket om it lugubere lot dat him neffens har te wachtsjen stiet, mar it makket de fereale Murphy poerrazen. Se ferskoot de rjochting fan har pistoal fan LeBlanc har minsklike trewant nei LeBlanc sels, en begjint har magazyn yn 'e fampier leech te sjitten. Dat jout LeBlanc har trewant de kâns om sels in pistoal te pakken en op Murphy te sjitten. Harry wit har lykwols te beskermjen mei in skyld fan ferhurde lucht dat er tusken har en de sjitter opsmyt. As de man syn pistoal leechsketten hat, lit Harry it skyld weiwurde en smyt er de man troch it brûken fan tsjoenderij mei faasje tsjin it plafon oan, wêrnei't de swiertekrêft him mei hast likefolle feart wer delkomme lit, sadat er bewusteleas rekket. Underwilens hat Murphy it boppeste diel fan 'e holle fan LeBlanc fuortsketten, mar de taaie fampier libbet noch hieltyd. In twadde magazyn fol kûgels oerlibbet lykwols sels sy net.
Pam Grier
Oare saken
Grier is in fûleindich beoefenster fan ferskate Easterske fjochtsporten, wêrûnder karate, jiu jitsu en aikido.
Zakia Meghji
Zakia Meghji (folút: Zakia Hamdani Meghji; Sansibar, 31 desimber 1946) is in Tanzaniaansk politika fan etnysk Swahily-komôf út 'e autonome republyk Sansibar. Hja hat û.m. tsjinne as minister fan Toerisme en wie letter de earste froulike minister fan Finânsjes fan Tanzania.
Willem Pot
Willem Pot (Wâldsein, 29 oktober 1888 – Ljouwert, 4 jannewaris 1963) wie in fabrikant en yn de Twadde Wrâldoarloch boargemaster fan Muntendam.
Courtney Foxxx
Courtney Foxxx (11 desimber 1982) is in rêstend Amerikaansk pornografysk aktrise fan Afro-Amerikaansk komôf. Hja makke har debút yn in pornografyske film yn 2007. Neffens har offisjele opjefte is se 1.60 m lang, mei in gewicht fan 48 kg en kupmaat 34B. Yn it begjin fan har karriêre brûkte hja ek wol de artystenammen Courtney Fox en Courtney Foxxx.
Praatprogramma
In praatprogramma, ek wol oantsjut mei de Ingelske term talkshow, is in tillefyzje- of (minder faak) radioprogramma, wêrby't it haadoandiel út praten bestiet. Ornaris hat dêrby de presintator fan it oangeande programma yn 'e studio ien of mear persoanen te gast, mei wa't hy of sy efterinoar of soms ek trochinoarhinne in fraachpetear oangiet.
Jûzjno-Sachalinsk
Skiednis
It duorre noch oant 1990, nei it ophelpen fan de diplomatike relaasjes tusken Súd-Koreä en Ruslân, dat de Koreanen holpen waarden om te repatriëarjen nei harren lân fan komôf. It Japanske regear betelle de bou fan in opfanghûs yn Súd-Koreä en in wenwyk yn Anshan. Likernôch 2.000 Koreanen fan de earste generaasje ferhûzen dêr hinne.
Sachalin (oblast)
De oblast Sachalin (Russysk: Сахалинская область/ Sachalinskaja oblast) is in bestjoersdistrikt yn de Russyske Federaasje. De oblast bestiet út it eilân Sachalin en de Koerilen en is part fan it Russyske federaasjedistrikt Fiere Easten.
Geografy
Grutste rivieren binne de Tym, de Porona, de Ljûtoga en de Naiba. De rivieren en it wetter om de oblast binne tige fiskryk.
Bestjoerlike yndieling en stêden
De oblast is ûnderferdield yn 17 rajon's en ien stedsdistrikt. De iennige grutte stêd fan Sachalin is de haadstêd en it stedsdistrikt Jûzjno-Sachalinsk. Meiïnoar hat de oblast 14 stêden en 6 plakken fan it stedske type.
Eastsaan
Eastsaan (Nederlânsk en offisjeel: Oostzaan) is in doarp en gemeente yn 'e Saanstreek fan 'e Nederlânske provinsje Noard-Hollân. De gemeente, dy't yn 1811 oprjochte waard, makket diel út fan 'e Stedsregio Amsterdam en hat likernôch 9.260 ynwenners.
Stjer (heraldyk)
In stjer is yn 'e heraldyk in stik dat op in flak fan in wapen (of wapenbanier) pleatst wurde kin. Heraldyske stjerren hawwe yn prinsipe deselde foarm as mjitkundige stjerren, en binne krektlyk as mjitkundige stjerren ferneamd nei astronomyske stjerren. De foarm dy't heraldyske stjerren oannimme, mei útstykjende punten, is basearre op waarnimmings fan astronomyske stjerren mei it bleate each, wêrby't it ljocht fan 'e eins bolfoarmige stjer ferfoarme rekket troch in flikkering dy't feroarsake wurdt troch de passaazje troch de atmosfear fan 'e Ierde.
Oldendorp
thumb|263px|Tsjerke fan Oldendorp Oldendorp is in doarp (Ortsteil) yn de Eastfryske gemeente Jemgum yn de Nedersaksyske lânkring Lier. Yn 2015 hie it doarp 87 ynwenners op in oerflak fan 5,29 km².
Oldendorp leit op in âlde ouwerwâl fan de Iems, dy't hjoed-de-dei sa'n 600 meter súdlik fan de Iemsdyk leit. It doarp leit op in hichte fan 0,6 oant 0,8 meter boppe seenivo, wylst it omlizzend lân op seenivo of justjes derûnder leit. Dat late yn it ferline gauris ta ûntwetteringsproblemen. Yn 1954 waard in gemaal by Ditzum boud dy't it oerstallige wetter de Iems yn pompt. De boaiem bestiet yn 'e haadsaak út knipklaai en súdlik fan it doarp út leechfean.
Skiednis
De Iemsouwer waard al yn de iere midsiuwen bewenne. Nei alle gedachten waard Oldendorp yn dy snuorje stifte. By it doarp is in begraafplak út dy tiid wei fûn. Yn 909 waard it doarp foar it earst yn in oarkonde neamd as Aldonthorpe. Yn de lette midsiuwen wie Oldendorp it sit fan in haadling, mar wêr't dy syn stins stien hat, is oant hjoed-de-dei noch net wis.
Sipke Swierstra
Drs. Sipke Bartele (Sipke) Swierstra (Ljouwert, 11 augustus 1951 is in Nederlânske politikus fan Frysk komôf. Hy is fan de VVD. Fan 1 novimber 2013 oant 15 novimber 2021 wie er waarnimmend boargemaster fan Feandam.
Gwar
Gwar faak yn haadletters stilearre as GWAR, in Amerikaanske trashmetalband. GWAR waard yn 1984 yn Richmond oprjochte, mei in faaks wikseljende line-up fan muzikanten. De band stiet bekend om harren grouwélige en skokkende, mar faaks ek hilaryske teksten. De band brocht yn 1988 syn debútalbum Hell-O út.
Eigen Haard (tydskrift)
Bekende meidoggers wiene Jeronimo de Vries, Hugo de Vries, George Hendrik Breitner, Louis Couperus, Felix Timmermans en Jan Hoynck van Papendrecht.
Knock Knock (film út 2015)
Plot
Dy jûns, as Evan sit te wurkjen wylst it bûtendoar stjalpreint, wurdt der oanbelle. As er iependocht steane der twa oantreklike jonge froulju foar de doar, de brunette Genesis en de blondine Bel, dy't op 'e siik binne nei it adres fan in feest dêr't se foar útnûge binne. Bel hat har mobyltsje thús lizze litten en Genesis harres is sa wiet wurden dat er it net mear docht, dat sûnder middel ta kommunikaasje freegje se Evan oft se syn kompjûter wol brûke meie om kontakt op te nimmen mei harren freondinne dy't it feest jout. De hoaske Evan nûget harren deryn en jout harren in tabletkompjûter en handoeken om harren ôf te drûgjen.
Untfangst
Dread Central, in Amerikaanske webside foar horrorfilms, parte Knock Knock in skoare fan 4 fan 5 sterren ta, en omskreau him as "in home invasionfilm foar de sosjale-mediageneraasje […] dy't jin wol twa kear neitinke litte sil ear't men op in tsjustere en stoarmeftige jûn waarmte en beskûl oanbiedt oan in frjemd."
Kylie Ireland
As aktrise
Under har karriêre spile Ireland mei kollega-aktrises as Bunny Bleu, Asia Carrera, Kimberly Chambers, Danyel Cheeks, Stormy Daniels, Sophie Dee, Jewel De'Nyle, Jeanna Fine, Jada Fire, Nina Hartley, Houston, Jenna Jameson, Katja Kassin, Jill Kelly, Bridgette Kerkove, Renée LaRue, Shayla LaVeaux, Sally Layd, Francesca Le, Heather Lee, Christi Lake, Dyanna Lauren, Tiffany Mynx, Brittany O'Connell, Delilah Strong, Bianca Trump, Stacy Valentine, Rebecca Wild en Kitty Yung, en mei manlike tsjinspilers as Buck Adams, Jordan Ash, Marco Banderas, T.T. Boy, Seymore Butts, Tom Byron, Mark Davis, James Deen, Jon Dough, Erik Everhard, Manuel Ferrara, Mike Horner, Keiran Lee, Sean Michaels, Pat Myne, Ramon Nomar, Peter North, Mr. Pete, Toni Ribas, Herschel Savage, Joey Silvera, Johnny Sins, Lexington Steele, Michael Stefano, Tony Tedeschi, Voodoo, Vince Vouyer, Randy West en Mark Wood.
As radiopresintatrise
Yn jannewaris 2013, nei't se fuortgien wie by Spice Radio, joech Ireland har by it Toadhopnetwork, dêr't se yn 'e mande mei har kollega's Raylene en Derrick Pierce ien fan 'e presintators waard fan The Wednesday Night Threeway, in wykliks podcast útstjoerd op woansdeitejûn. Yn april 2013 begûn Ireland mei har man Andy Appleton ek in eigen wyklikse podcast op Soundcloud.com, dy't Apples & Pairs kaam te hjitten.
Jongbloed BV
Njoggetich prosint fan de bibels dy't by Jongbloed printe wurde binne foar de eksport. Yn hast alle lannen dêr't bibels yn omrin binne fynt men bibels fan Jongbloed.
St Clement Danes
Skiednis
De earste tsjerke op it plak soe troch de Denen boud wêze, doe't de Denen neffens in populêre teory harren yn it doarp Aldwych oan de rivier tusken de Londen en it lettere Westminster nei wenjen setten. Dat wie yn in tiid dat heal Ingelân Deensk wie en Londen op de grins fan it Deenske en it Ingelske diel lei. Dit is de ferklearring wêrom't oan de namme fan de tsjerke (Latynsk: Ecclesia Clementes Danorum) it wurd Danes waard tafoege. In oare teory wol ha dat nei't Alfred de Grutte de Denen werom dreau út Londen en hja it kristendom oannamen, kening Alfred it tastie dat se in tsjerke bouwe mochten. Hoe dan ek, yn alletwa gefallen lieten De Denen, in seefarrend folk, harren tsjerke ferneame nei Sint-Klemens, de patroanhillige fan de seelju.
Sintrale tsjerke fan de Royal Air Force
Ferskate folken hawwe bydroegen oan de oanklaaiing fan de tsjerke. It doopfont fan de tsjerke waard troch Noarske loftmacht jûn. De lessener wie in geskink fan de Keninklike Australyske Loftmacht en it alter in bydrage fan de Nederlânske ambassade. Belgje droech by oan de kandelaar fan de peaskekears.
Filoteou-kleaster
Skiednis
It oan de Ferkundiging wijde kleaster waard tsjin it ein fan de 10e iuw stifte en ferneamd nei de stifter, de muonts Filotéus.
In bekende muonts fan it kleaster wie de letter hillich ferklearre Kosmas fan Aetolië, dy't op 24 augustus 1779 sûnder oanklacht troch de Turken yn Kolkondas, Albaanje, fermoarde waard.
De bibleteek fan it kleaster bestiet út 250 manuskripten, twa liturgyske rollen en likernôch 2500 printe boeken (guon dêrfan Russysk en Roemeensk). {{Boarnen|boarnefernijing= Dizze side is alhiel of foar in part in oersetting fan de Ingelsktalige Wikipedyside; sjoch foar de bewurkingsskiednis: en:Philotheou monastery
Kseropotamou-kleaster
De katolikon, dy't yn de 18e iuw op it plak fan in foargonger boud waard, is wijd oan de fjirchtich martlers fan Sebaste.
John Ringo
Wurk
(hjirby giet it om romans, of it moat oars oanjûn stean)
Zografou-kleaster
Skiednis
Yn it kleaster wurde twa mirakuleuze ikoanen bewarre: it ikoan fan de Panagia fan de Akatist en de Epakouousa.
Grutte Priis Formule 1 fan Austraalje 2014
Utslaggen fan de Grutte Priis Formule 1 fan Austraalje 2014 yn Melbourne op 16 maart. It wie de earste race fan 19 races fan de Formule 1 yn 2014. Hy waard op it Albert Park Circuit hâlden. De race waard hâlden oer 58 omgongen, op it 5,3 km lange sirkwy oer in raceôfstân fan 307,6 kilometer.
Du gamla, du fria
Tekst
då ärat Ditt namn flög över jorden. Jag vet att Du är och Du blir vad Du var. /: Ja, jag vill leva jag vill dö i Norden. :/
Diana Rigg
Aktearkarriêre
Op 'e tillefyzje spile Rigg yn 1973 en 1974 de haadrol yn 'e Amerikaanske komeedzjesearje Diana, dy't lykwols mar in koart libben beskern wie. Se wie ek te sjen yn tillefyzjefilms en minysearjes dy't adaptaasjes wiene fan bekende toanielstikken, lykas Oresteia (1979), Hedda Gabler (1981), Little Eyolf (1982) en King Lear (1983). Ek spile se yn tillefyzjefilms as In This House of Brede (1975), A Hazard of Hearts (1987) en Mrs. ’Arris Goes to Paris (1992), in ferfilming fan 'e roman mei deselde namme fan Paul Gallico. Foar har rol as frou Danvers yn 'e minysearje Rebecca wûn se yn 1997 in Emmy Award. Se waard yn 2001 nochris foar deselde priis nominearre foar har rol as baronesse Louise Lehzen yn 'e minysearje Victoria & Albert, oer de jonge jierren fan keninginne Fiktoaria.
Kanaal fan Sansibar
De súdlike yngong ta it Kanaal fan Sansibar wurdt oanjûn troch in fjoertoer op it Ras Kanzi-skiereilân op it Tanzaniaanske fêstelân, likernôch 22 km besuden de stêd Dar es Salaam.
The Lord of the Rings: The Return of the King
Plot
It leger oarken út Minas Morgul berikt de ruïnestêd Osgiliath, oan wjerskanten fan 'e Anduin, dêr't se mei boaten oerstekke en it Gondoreeske garnizoen oan 'e westkant fan 'e rivier oerweldigje. Faramir, dy't dêr it befel fiert, is twongen om him mei de restanten fan syn troepen werom te lûken yn 'e rjochting fan Minas Tirith. Dêrby wurde se oanhâldend út 'e loft wei oanfallen troch de Ringsjammen, dy't op wjukte meunsters fleane. Gandalf riidt út Minas Tirith út om 'e Ringsjammen te ferdriuwen en de Gondoreeske troepen yn feilichheid te bringen. Underwilens tsjocht in mânsk leger út 'e lannen fan Harad, yn it suden, op om him by de oarken te jaan, wylst de float fan 'e kapers fan Umbar de mûning fan 'e Anduin opfart om him ek by it leger fan Mordor te foegjen.
Ferskillen tusken film en roman
As Aragorn, Legolas en Gimli yn 'e film de Deadene Paden nimme, skrilje harren hynders foar de yngong fan 'e ûnderberchske tunnel tebek en geane op 'e rin. Yn it boek binne se yn it foarste plak mei in gruttere kloft, mei't Elladan en Elrohir en in groep Dúnedain út it noarden harren by har jûn hawwe, en boppedat geane se te pearde ûnder de bergen troch, mei't se oare kant de bergen noch in hiel ein te gean hawwe. Yn Minas Tirith binne yn 'e film noch froulju en bern oanwêzich, hoewol't dy yn it boek al foar de oankomst fan Gandalf en Pippin evakuëarre binne. Yn 'e film ûntsnapt Faramir mei in hiele kloft hynstefolk oan 'e Slach om Osgiliath, wylst er yn it boek mar mei trije oaren yn Minas Tirith oankomt. Syn weromkomst yn 'e stêd nei de nije wraam op Osgiliath is ek oars: yn 'e film wurdt er troch syn hynder oan 'e stiichbûgel de stêd yn sleept en is er de iennichste oerlibbene, wylst er yn it boek troch syn oerlibbene soldaten de stêd yn droegen wurdt. As de legers fan Sauron Minas Tirith oanfalle, fleane de Ringsjammen op har fleanende meunsters boppe de stêd; yn 'e film gripe se soldaten fan 'e muorren en litte dy tepletter fallen, wylst se yn it boek inkeld mei harren ysbaarlike gjalpen by de ferdigeners deadseangst ynboezemje. Nei't er himsels yn 'e brân stutsen hat, naait Denethor yn 'e film as in soarte fan libbene fakkel út en springt fan 'e rots boppe de stêd syn dea temjitte, wylst er yn it boek stilwei deabaarnt yn syn grêftombe yn 'e Deadestêd fan Gondor.
Prizen
By de Golden Globes waard The Lord of the Rings: The Return of the King nominearre foar fjouwer prizen en wûn dêrby ek yn alle kategoryen: bêste film (drama), bêste regisseur, bêste orizjinele filmmuzyk en bêste orizjinele liet (Into the West). De film wûn twa Grammy Awards, foar bêste soundtrackalbum en bêste liet yn in film (Into the West). By de BAFTA's, de wichtichste Britske filmprizen, waard The Lord of the Rings: The Return of the King nominearre yn trettjin kategoryen, en wûn de prizen foar bêste film, bêste adaptearre senario, bêste kamerarezjy (Andrew Lesnie), bêste special effects en de Orange Film of the Year Award. De film wûn ek de Screen Actors Guild Award foar bêste cast yn in film en de AACTA Award (de wichtichste Australyske filmpriis) foar bêste bûtenlânske film.
Body double
Noch wer in oar gefal wêrby't body doubles faak ynset wurde, is as de akteur of aktrise in rol spilet fan immen dy't op 'e iene of oare wize skeind rekke is, bgl. as by him of har in finger of in earm ôfset is. As it giet om in finger of in oar lyts diel fan it lichem, is it mooglik om yn 'e measte sênes te fertsjustermoanjen dat de akteur of aktrise eins dy skeining net hat. By it ferlies fan in earm of in skonk kin dat net, mar as it om in inkele sêne giet, bgl. oan 'e ein fan in film, kin dêrfoar in body double ynset wurde. As it in gruttere rol is, sil almeast nei in akteur of aktrise mei de skeining dêr't ferlet fan is, socht wurde, sadat it 'earlik' yn byld brocht wurde kin sûnder dat der in body double ynset hoegd te wurden.
Morgan Freeman
Trochbraak
De ynternasjonale trochbraak kaam foar Freeman yn 1989, mei syn haadrol 'e film Driving Miss Daisy. Hy spile Hoke Colburn, de swarte sjauffeur fan in blanke (Joadske) dame op jierren (spile troch Jessica Tandy) yn it rasistyske Amerikaanske Suden. It wie in rol dy't Freeman earder mei grut súkses op it toaniel fertolke hie. Hy wûn der in Golden Globe mei yn 'e kategory bêste akteur, en waard dêrnjonken nominearre foar in Oscar foar bêste akteur. Tegearre mei Tandy wûn er fierders op it Ynternasjonaal Filmfestival fan Berlyn in Sulveren Bear yn 'e kategory bêste akteursteam.
Araneilannen
De Araneilannen (Ingelsk: Aran Islands, Iersk: Oileáin Árann) binne trije eilannen yn de mûning fan de Baai fan Galway yn county Galway yn Ierlân (op Ierlân). De bewenners op de eilannen libben fanâlds fan de fiskerij, mar hjoed-de-dei is it simmertoerisme ek fan grut ekonomysk belang.
Morgan Freeman
Beskuldigings fan ûnwinske yntimiteiten
Nei't de beskuldigings yn 'e iepenbierheid brocht waarden, beoardiele it Screen Actors Guild (SAG), dat Freeman yn 2018 in oeuvrepriis taparte hie, oft dy takenning skrast wurde moast. Yn septimber 2018 kaam it SAG ta de konklúzje dat Freeman de priis hâlde mocht. Creditcardbedriuw Visa, dat yn 'e Feriene Steaten jierrenlang reklamespotsjes útstjoerd hie mei in voice-over fan Freeman, besleat nei oanlieding fan 'e beskuldigings lykwols de gearwurking mei Freeman te beëinigjen. De besteande spotsjes waarden boppedat fan 'e tillefyzje helle.
Grutte Priis Formule 1 fan Maleizje 2004
Utslaggen fan de Grutte Priis Formule 1 fan Maleizje 2004 yn Kuala Lumpur op 21 maart 2004. It wie de twadde fan 18 races fan de Formule 1 yn 2004. Hy waard op Sepang hâlden. De race waard hâlden oer 56 omgongen, op it 5,5 km lange sirkwy foar in raceôfstân fan 310,4 kilometer.
Sansibareilannen
De Sansibareilannen binne in arsjipel dy't foar de kust fan East-Afrika yn 'e Yndyske Oseaan leit. Fan âlds steane dizze eilannen ek wol bekend stiet as de Speserij-eilannen (al wurdt dy term faker brûkt foar de Molukken). Steatkundich hearre de eilannen ta Tanzania. Der binne fjouwer haadeilannen, wêrfan't Sansibar (of Unguja), Pemba en Mafia bewenne binne, wylst it lytse en isolearre Latham in ûnbewenne koraal (soölogy)eilân is, dat fan krúsjaal belang is as nêstelplak foar seefûgels. Fan 'e lytsere eilantsjes om Sansibar en Pemba hinne is it grutste diel ûnbewenne. It meastepart fan 'e Sansibareilannen foarmet de autonome republyk Sansibar binnen it steatsferbân fan Tanzania; mar Mafia heart ta de Pwani-regio fan it Tanzaniaanske fêstelân. De eilannegroep wurdt fan it fêstelân skaat troch in trijetal seestrjitten, fan noard nei súd it Kanaal fan Pemba, it Kanaal fan Sansibar en it Kanaal fan Mafia.
Sixtustsjerke (Seisbierrum)
Skiednis
Tagelyk mei de tsjerke waard ek in toer boud. Foar sa fier as bekend hat de toer nea in sealtek hân mar altiten in spits as ôfsluting. Yn 1904 waard it needsaaklik de fersakke toer rjocht te hakken. Doe is de toer ek op 'e nij ommitsele mei reade bakstien. Yn de toer hinget in klok út 1513 fan Geart fan Wou.
Koeroargel
Yn it koer stiet in koeroargel dat skonken waard troch de kristlik-grifformearde tsjerke fan Harns. Om't de kristlik-grifformearde gemeente tegearre gyng mei de frijmakke gemeente, waard it koeroargel oerstallich en krige de Sixtustsjerke it oargel. It oargel waard yn 1967 boud troch Bernard Pels en Zoon út Alkmaar. Yn 2010 brocht Mense Ruiter it koeroargel oer nei Seisbierrum. In lytser koeroargel fan Verschueren dat earder yn it koer stie gyng nei de roomsk-katolike tsjerke fan Sint-Anne.
Suzan Shown Harjo
Fan 1974 ôf lei Harjo har ta op polityk aktivisme, wêrby't se û.m. foarsitter fan it Nasjonaal Kongres fan Amerikaanske Yndianen (NCAI) wie en tagelyk har eigen organisaasje, it Morning Star Institute, oprjochte. Mei har krewearjen hat Harjo der û.m. foar soarge 4.000 km² lân oan 'e Yndianen weromjûn waard, en dat it auteursrjocht op it oanstjitjaande logo fan it Amerikaansk fuotbaltiim de Washington Redskins ynlutsen waard. Yn 2014 waard oan har de Presidinsjele Frijheidsmedalje takend, de heechste Amerikaanske ûnderskieding foar boargers.
Bibliografy
Suzan Shown Harjo har poëzij is ferskynd yn ferskate blomlêzings, wêrûnder:
Diez
Skiednis
Folle letter waard Diez de residinsje fan de greven fan Nassau-Dietz, dy't yn de 17e en 18e iuw as steedshâlders yn de Nederlannen tsjinst dienen en dêr't it Nederlânske keningshûs fan ôfstamt.
De eksekúsje fan sechtjin jonge Lúksemboargers yn 'e hjerst fan 1944 wurdt mei in monumint yn it Robert-Heck-Park betocht. Fuort dêrnjonken is in monumint foar de slachtoffers fan it nasjonaalsosjalisme.
It besjen wurdich
It midsiuwske slot Diez behearsket it stedsbyld. De âldste dielen datearje út de 11e iuw. Fan 1743 oant 1784 waard it brûkt as amtshaus, dêrnei tsjinne it oant 1927 as tichthûs. Yn de 18e en 19e iuw waard dêr Lahn-moarmer ferwurke. Sûnt 24 juny 2006 is der in jeugdherberch en sûnt 3 oktober 2007 it nije museum Grafenschloss Platz. Oan de foet fan it kastiel stiet de troch greve Gerhard yn 1289 de midiuwske stiftstsjerke. De tsjerke wie oan Marije wijd en sit fan in koarhearestift. Yn de tsjerke binne ferskillende grêfmonuminten fan de Dietzer's en Nassau's. Benammen it monumint fan Henriëtte Amalia fan Anhalt-Dessau falt op fanwegen syn rike útfiering. Fierder is der in romaanske grêfstien, dy't âlder is dan de tsjerke sels en werfan't de oarsprong ûnbekend is.
Big Sandy Creek (Kolorado)
Big Sandy Creek is in 360 km lange sydrivier fan de rivier de Arkansas dy't ferneamd waard fan it Bloedbad fan Sand Creek yn Kiowa County, Kolorado.
American Pie (film)
Plot
Letter dy jûns, op it eksamenfeest by de Stiflers, bedriuwe Kevin en Vicky de leafde yn in sliepkeamer, wêrby't it inisjatyf fan Vicky útgiet. Oz giet mei Heather te kuierjen by de marsigge lâns. Hy fertelt har oer it ferbûn dat er mei de oaren sletten hat, mar seit dat er dêr net mear oan meidocht, om't er fynt dat er al wûn hat troch ferkearing mei har te krijen. Dêrmei rekket er Heather sa dat se seks hawwe yn in prieeltsje. Jim harket in grut part fan 'e jûn nei de flauwe ferhalen fan Michelle oer it simmerkamp fan it korps en hat al heal ôfheakke, as se ynienen út it neat wei derút blaft dat se harsels dêr in kear klearmakke hat troch in fluit yn har fagina te stekken. Jim wit net wat him oerkomt as Michelle him fertelt dat se "fansels wol" weet hat fan it "Nadia-ynsidint", mar dat se him as har ôfspraakje nei it eksamenfeest útkeazen hat om't se by him wis wie dat se seks hawwe koe. Se sykje privacy op yn in bernesliepkeamer fol boartersguod, dêr't Michelle Jim syn 'oergefoelichheid' oplost troch him oan te rieden twa kondooms oerinoarhinne te dragen. Finch dwaalt doelleas troch de filla, oant er yn in keamer Stiflers mem tsjinkomt, dy't him likefolle sitten sjocht as hy har. Se hawwe seks op it biljert.
Kevin Tod Smith
Karriêre
Nei't er yn 1987 in harsensskodding oprûn hie by it spyljen yn 'e universitêre rugbykompetysje, wied er twongen en hâld trije wiken rêst. Syn frou seach in advertinsje oer audysjes foar in musikal oer it libben fan Elvis Presley, en om syn sinnen wat te fersetten, joech se him dêrfoar op. Smith krige de rol fan 'e liifwacht JoJoe, en doe hied er blykber de smaak te pakken, want letter dat jiers joech er him by it Christchurch's Court Theatre. De folgjende trije jier stied er geregeldwei op 'e planken yn rollen as Don Pedro, út Shakespeare syn Much Ado About Nothing en Stanley Kowalski út Tennessee Williams syn A Streetcar Named Desire. Yn 1989 krige er syn earste rol op 'e tillefyzje, yn 'e soapsearje Gloss, as de sjarmante ferkeardeling Demian Vermeer. Dêrfoar ferhuze er nei Auckland, dêr't de searje opnommen waard.
American Pie (film)
Distribúsje
American Pie iepene op 9 july 1999 yn 'e Amerikaanske bioskopen. It byhearrende soundtrackalbum mei deselde namme, dat muzyk befette fan û.o. Third Eye Blind, Blink-182 en Bic Runga, ferskynde op 29 juny 1999 by platemaatskippij Uptown Records.
Kevin Tod Smith
Karriêre
Underwilens hie Smith ek noch ferskate rollen yn Nijseelânske produksjes, wêrûnder dy fan in Fjetnamfeteraan yn 'e spylfilm Channeling Baby en dy fan detektive John Lawless yn 'e trije tillefyzjefilms Lawless (1999), Lawless 2: Dead Evidence (2000) en Lawless 3: Beyond Justice (2001). Fierders spile er himsels yn 'e mockumentary (in yn sêne sette dokumintêre) Love Mussel (2001), wêryn't er ferslach docht fan 'e ûntdekking, yn in lytse Nijseelânsk stedsje, dat in pleatslike seefrucht inselde effekt op manlju hat as fiagra. Dêrnjonken sette Smith ek syn teäterkarriêre fuort en spile er yn The Wide Lapels, in band dy't hielendal opmakke wie út bekende Nijseelanners, en dy't bekend stie om syn ferweakke opfierings fan 'e alderminste poplieten dy't de santiger jierren te bieden hiene.
Tsien Geboaden
De Tsien geboaden
2 Ik bin de Heare, dyn God, dy't dy út it tjinsthûs, laet hat.
4 Dû silst gjin snien byld noch hokfor likenis meitsje fan itjinge dat boppe yn 'e himel is, noch fan itjinge dat ûnder op 'e ierde is, noch fan itjinge dat yn 'e wetters ûnder de ierde is.
5 Dû silst dy dêr net foar bûge noch har tsinje; hwant Ik de Heare, dyn God, bin in oergunstich God, dy't de misdied fan 'e âffears bisiikje oan 'e bern, oan it trêdde en oan it fjirde slachte fan dyjingen, dy't My haetsje;
7 Dû silst de namme fan 'e Heare dyn God net idel brûke, hwant de Heare sil net ûnskuldich hâlde dy't syn namme idel brûkt.
15 Dû silst net stelle.
Felsen
Felsen (Nederlânsk en offisjeel: Velsen) is in gemeente yn 'e Nederlânske provinsje Noard-Hollân. De gemeente, dy't bestiet sûnt de Frânske Tiid, hat 67.115 ynwenners (31 maart 2015) en beslacht in oerflak fan 52,87 km². Yn it suden grinzget Felsen oan 'e gemeente Haarlim.
Sem Dresden (skriuwer)
Biografy
Yn 1981 waard Dresden beneamd ta Kommandeur yn de Oarder fan Oranje-Nassau.
Captain Vorpatril's Alliance
Plot
Dus as hja Ivan ôfpoeiert en hy dan op har skûladres opdûkt, mient Tej dat er in hiermoardner of ûntfierder is en sjit Rish, fan wa har bestean oft By neat ôfwist, him del mei in ferdôver. Tej en Rish nimme him dêrnei mei nei harren appartemint om him dêr fêst te binen op in stoel, en it misferstân wurdt net opheldere oant midden yn 'e nacht de echte ûntfierders opdûke. Tej en Rish ferdôvje dy beide manlju en naaie mei Ivan út oer de dakken. Ivan wol net dat de ynkringers frij-út geane, mar troch syn anonime oanjefte fan ynbraak rekket ek de Komarraanske plysje yn it spul behelle.
Aede Reinalda
Aede (ek wol Ade of Oede) Reinalda (ek wol Reijnalda en Reynalda) ( ? - Ljouwert, 27 maaie 1619) wie in Frysk politikus. A(e)de wie de soan fan Eilert Reinalda. Op 18 febrewaris 1615 waard hy lid fan Deputearre Steaten en op 29 septimber fan dat jier folge hy Johannes fan Clant op as grytman fan Doanjewerstâl. Hy troude mei Sjouk fan Mellema († nei 1641). Syn testamint is bewarre bleaun. Nei syn ferstjerren waard Aede as grytman fan Doanjewerstâl opfolge troch Syts fan Osinga.
Alde Dom (Linz)
De Alde Dom (Dútsk: Alte Dom) is in roomsk-katolike tsjerke yn it Rathausviertel fan de Eastenrykske stêd Linz. De barokke tsjerke waard tusken 1669 en 1678 boud en wijd oan de jezuyt Ignatius. Mei de oprjochting fan it bisdom Linz waard de tsjerke katedraal. Sûnt de bou fan in gruttere katedraal, de Nije Dom, is it in gewoane parochytsjerke. It ûntwerp fan de tsjerke wurdt taskreaun oan Pietro Francesco Carlone yn gearwurking mei Carlo Antonio Carlone. Tsjintwurdich wurdt de tsjerke wer troch jezuïten beheard.
Skiednis
Keizer Joazef II (1741-1790) feroardene sûnder tastimming fan Rome op kosten fan it bisdom Passau de stifting fan it bisdom Linz. Nei't de tsjerklike goedkarring fan 28 jannewaris 1785 fan paus Pius VI folge, waard de helpbiskop fan Passau, Ernest Johann Nepomuk greve Herberstein, de earste biskop fan Linz. Dy joech ynstee fan de stedsparochytsjerke de foarkar oan de noch jimmeroan leechsteande Ignatiustsjerke as katedraal foar it nije bisdom
Oargel
It oargel fan de tsjerke is yn 1780 troch Franz Xaver Krisman foar de sistersjinzerske stiftstsjerke Engelszell boud. Nei it yn it ramt fan de sekularisaasje ûntbinen fan it kleaster, kaam it oargel nei Linz. It oargel waard troch de oargelbouwers Breinbauer ferboud neffens de winsken fan de komponist Anton Bruckner, dy't fan 1855 oant 1868 as organist oan de tsjerke ferbûn wie. It yn de oarspronklike steat werombrochte sleepladen-ynstrumint besit 32 registers ferdield oer trije manualen en pedaal. De spyl- en registertraktueren binne mechanysk. In plakette betinkt de tiid dat Bruckner yn de tsjerke wurke as organist. Yn 2016 waard it oargel troch de oargelboufirma Kuhn restaurearre.
Kriichsfinzene
Midsiuwen
Under de Midsiuwen fûn der in rige godstsjinstoarloggen plak wêrby't it doel net wie om 'e fijân te ferslaan, mar om him út te rûgjen. Dêrby waarden yn 'e regel gjin kriichsfinzenen nommen; wa't him oerjoech waard almeast deade of, as er gelok hie, ta slaaf makke. Sokke konflikten waarden krústochten neamd. Se waarden holden troch de kristlike befolking fan Jeropa, en wiene yn 'e regel rjochte tsjin 'e moslims yn it Heine Easten, Noard-Afrika en op it Ibearysk Skiereilân, al waarden de joaden en de eastersk-otterdokse en oriïntaalsk-otterdokse kristenen dy't dy kusten út libben, likemin ûntsjoen. Om 1240 hinne wie de Albiginzyske Krústocht lykwols rjochte tsjin 'e kataren fan Súd-Frankryk, dy't der in ôfwikende foarm fan it kristendom op nei holden. By de belegering fan 'e stêd Béziers waard de pauslike legaat Arnaud Amalric troch in ûnderhearrige frege hoe't se de kataren en de goede roomsen útinoar hâlde koene as se de stêd ienris ynnommen hiene. Dêrop andere Amalric: "Deadzje se allegear mar; God ken syn eigen der wol út."
Tweintichste iuw
Ek nei de Twadde Wrâldoarloch waard de Sjenêfske Konvinsje noch ferskate kearen brutsen, û.m. ûnder sokke grutte konflikten as de Koreaanske Oarloch en de Fjetnamoarloch, mar ek ûnder de Nederlânske Polysjonele Aksjes yn Nederlânsk-Ynje. Under de Earste Yndosineeske Oarloch sneuvelen fan 'e 16.500 Frânske soldaten dy't ferslein waarden yn 'e Slach by Dien Bien Phu, yn Noard-Fjetnam, goed 3.000 yn 'e striid, wylst hast alle 11.721 manskippen dy't har oerjoegen yn Noardfjetnameeske kriichsfinzenskip omkamen. Ek yn resintere konflikten, lykas de Bosnyske Boargeroarloch (1992-1995) en de Srylankaanske Boargeroarloch (1983-2009) waarden op grutte skaal kriichsfinzenen mishannele en fermoarde. Ek in Westerske grutmacht as de Feriene Steaten, dy't oars minskerjochten heech yn it findel hat, makke him skuldich oan mishanneling en marteling fan Iraakske kriichsfinzenen yn 'e berucht Abu Ghraib-finzenis.
Edam-Volendam
Plakken en buorskippen
Buorskippen:
Rie Cramer
thumb|Rie Cramer in 1947 Marie (Rie) Cramer (Sûkabûmy (Java, Yndoneezje), 10 oktober 1887 – Laren, 16 septimber 1977) wie in Nederlânsk yllustratrise, boekbânûntwerper en skriuwster.
Auke Reinalda
Auke Aedes Reinalda (berne yn 1515) wie grytman fan Doanjewerstâl fan 1584 oant 1591.
Tinamû-eftigen
Untwikkeling en taksonomy
De tinamû-eftigen binne ien fan 'e âldste libbene groepen fûgels, dy't ûntstie yn 'e geologyske perioade fan it Mioseen, sa'n tsien miljoen jier lyn. De tinamû-eftigen binne nau besibbe oan nandoe-eftigen (Rheiformes), dy't ek út Súd-Amearika komme, oan 'e útstoarne moä-eftigen (Dinornithiformes) fan Nij-Seelân en oan 'e nije rinfûgels (Novaeratitae), in groep dy't noch trije oare fûgelskiften omfettet. Oars as al dizze oare groepen binne de tinamû's lykwols gjin flechtleaze fûgels. Foarhinne waarden de tinamû-eftigen beskôge as in sustertakson fan 'e rinfûgels, mar genetysk ûndersyk hat harren middenmank de rinfûgels pleatst, wat betsjut dat de ierste rinfûgels noch it fermogen om te fleanen hân hawwe moatte.
Hâlden en dragen
Hoewol't tinamû-eftigen wol deeglik fleane kinne, dogge se dat inkeld as it echt moat. It binne grûnbewenners, dy't har leaver ferskûlje of fuortdrave as der gefaar driget. Dizze fûgels binne oer it algemien skou, mar spylje dochs faak in grutte rol yn 'e mytology fan 'e ûnderskate lânseigen folken yn har ferspriedingsgebiet. Sân soarten binne klassifisearre as kwetsber en nochris sân oare soarten as bedrige. Nettsjinsteande it feit dat tinamû-eftigen maklik yn finzenskip holden wurde kinne, binne se nea domestisearre.
Master fan Alle Ringen
It Selskip fan de Ring
Dêrop set Frodo ôf op dy lange en nuodlike reis, yn it selskip fan 'e trije oare hobbits, Tabe, Merten en Pepyn; de elf Legolas; de dwerch Gimli; Aragorn, de lêste erfgenamt fan 'e minskene keningen; Boromir, de soan fan 'e steedhâlder fan Gondor; en de tsjoender Gandalf. Hjitfolge troch de tsjinners fan Sauron, lykas oarken en wearwolven, tsjogge se troch de lege lannen westkant de Diisbergen, op 'e siik nei in manear om dy hege barriêre oer te stekken. Uteinlik liedt Gandalf harren ûnder de bergen troch fia de ferlitten Minen fan Moarje, in âld dwergeryk. Dêr blike no lykwols oarken en noch mindere dingen te húsmanjen en op 'e nij moatte se flechtsje. By de lêste brêge foar de eastlike poarte falt Gandalf yn 'e djipte as er twongen is en gean it gefjocht oan mei in demoanyske balroch. De oaren ûntsnappe nei it elveryk Lothlórien, eastkant de bergen, dêr't se in hoartsje bekomme. right|thumb|180px|[[John Ronald Reuel Tolkien yn 1916.]]
Cincinnati
Cincinnati, gauris ôfkoarte ta Cincy, is de op twa nei grutste stêd fan 'e noardlike Amerikaanske steat Ohio (nei Kolumbus en Cleveland). Ek is it it haadplak fan Hamilton County. Cincinnati leit yn 'e súdwesthoeke fan Ohio, op 'e noardlike igge fan 'e rivier de Ohio, dy't de grins mei Kentucky foarmet, en net fier fan 'e (westlike) grins mei Indiana ôf. Neffens in offisjele skatting út 2012 hie de stêd doe rom 296.000 ynwenners; as alle foarstêden en it omlizzende, heal ferstedske plattelân, sawol yn Ohio as oare kant de rivier yn Kentucky, meirekkene wurde, komt de totale befolking fan 'e stêdekloft mei Cincinnati as mulpunt út op rom 2,1 miljoen minsken.
Massinissa
Hy hearske 54 jier lang oer Numydje oant er ferstoar yn de âldens fan likernôch 90 jier. Hy wie in krêftich lieder en wie in fêsthâldende bûnsmaat fan Rome. Hy moat wol 44 soannen hân hawwe.
Aartsbisdom Wenen
Skiednis
It gebiet fan it hjoeddeiske aartsbisdom foel eartiids foar it measte ûnder it yn 739 troch Bonifatius stifte bisdom Passau. Leopold VI besocht oan it begjin fan de 13e iuw in selstannich bisdom Wenen te stiftsjen, mar de biskop fan Passau wist dêr in skoatteltsje foar te striken. Pas ûnder keizer Freark III slagge it de Habsburgers yn 1469 yn Eastenryk de bisdommen Wenen en Wiener Neustadt te stiftsjen. De bul In supremae dignitatis specula hie de roomsk-dútske keizers it rjocht jûn biskoppen te beneamen, in rjocht dat de Eastenrykske keizers oant 1918 bleaune útoefenjen. It bisdom wie net grutter as it stedsgebiet fan Wenen. De earste biskop wie Leo von Spaur mar hat syn amt nei alle gedachten nea útoefene. It wie mar in earmoedich bisdom en de earste biskop dy't echt yn Wenen residearre wie Georg Slatkonia. It Earste Turkske belis fan de stêd yn 1529 en it opkommende protestantisme ferswakke de posysje fan it bisdom. Benammen ûnder Petrus Canisius en kardinaal Melchior Klesl (biskop fan 1598 oant 1630) brochten de kontrareformaasje op gong. Ferdinand II joech yn 1631 oan biskop Anton Wolfradt en al syn opfolgers de ryksfoarstentitel, dy't hja oant 1918 as foartsbiskoppen fan Wenen droegen.
Bad Santa
Plot
Thurman blykt yn in filla yn in rike wyk fan Phoenix te wenjen, mei inkeld syn âlde beppe om foar him te soargjen. It senile âldminske komt lykwols amper mear fan har plak op 'e bank foar de tillefyzje wei en lit Thurman yn alles syn gong gean. Thurman fertelt Willie dat syn mem dea is en dat syn heit Roger "op ferkenning yn 'e bergen" is en de kommende pear jier net thúskomme sil. Willie sjocht syn kâns skoan, rôvet Roger syn klûs leech en ruilet syn eigen âld brik om foar Roger syn nije BMW.
Wylst der in fjoergefjocht útbrekt tusken Marcus en Lois en de plysjes, spilet Willie fan rutens. Hy springt yn syn auto en riidt fuort, efterfolge troch in hiele sturt fan plysje-auto's. Wisberet dat Thurman syn krystkado krije sil, jaget er nei it hûs fan 'e Mermans, dêr't er him mei de plúsjen oaljefant yn 'e hân it túnpaad op hastiget, mar in meter fan 'e foardoar ôf foar de eagen fan 'e bern fan 'e buorlju troch in salvo fan 'e plysje delmeand wurdt.
Ferfolch
Trettjin jier nei Bad Santa waard der in ferfolchfilm makke, Bad Santa 2, mei op 'e nij Billy Bob Thornton yn 'e haadrol. Ek Tony Cox en Brett Kelly kearden werom yn harren âlde rollen. Regisseur fan 'e film wie Mark Waters.
Hagekrûper
It is in trekfûgel, dy't de winter yn Afrika trochbringt.
Swahilykust
De wichtichste havenstêden oan 'e Swahilykust binne:
Linz
Linz is de haadstêd yn de Eastenrykske dielsteat Opper-Eastenryk en de op twa nei grutste stêd fan Eastenryk.
Twadde Wrâldkriich
Hitler hie Linz útkeazen om letter syn âlde dei troch te bringen en hie as rykskânsler fan it Tredde Ryk grutte arsjitekturale en ekonomyske plannen mei de stêd en woe fan Linz in belangryk yndustry- en bestjoerssintrum meitsje mei grutte represintative gebouwen foar de NSDAP en oare nasjonaalsosjalistyske organisaasjes. Foar dat doel soe in grut part fan de histoaryske bebouwing opoffere wurde. Ek soe yn Linz in nij Führermuseum boud wurde om de nazy-samling stellen keunst út de besette lannen yn ûnder te bringen. De troch Albert Speer ûntwurpen grutskalige plannen waarden op inkelde útsûnderings, lykas de Nibelungenbrücke, de saneamde Brückenkopfgebäuden oan it begjin fan de brêge en it tsjintwurdige Heinrich-Gleißner-Haus, nea realisearre.
Religy
Neffens de folkstelling fan 2001 wie de religieuze oertsjûging fan de bewenners:
Algonkwynske talen
Krektlyk as mei de Irokeeske talen it gefal is, wêrfan't de sprekkers de tradisjonele fijannen fan 'e Algonkwynsktalige folken wiene, binne ek in protte Algonkwynske talen útstoarn sûnt de Jeropeeske kolonisaasje fan it Noardamearikaanske kontinint yn 'e santjinde iuw begûn. In grut tal oare Algonkwynske talen ferkeare op 't heden op it rântsje fan it útstjerren, mei sprekkersoantallen fan minder as hûndert en soms sels minder as tsien. Oan 'e oare kant omfettet de Algonkwynske taalfamylje ek guon fan 'e meast sprutsen Yndiaanske talen fan Noard-Amearika, lykas it Kry (Cree) en it Odjibwe (Ojibwe), mei (yn 1999) 60.000, resp. 45.000 sprekkers. Ien taal, it Massatsjûset, is koartby nij libben ynblaasd nei't er mear as in iuw lang útstoarn west hie.
Hawaïaansk
It Hawaïaansk hat mar sân bylûden (mei de okina acht) tsjinoer fiif lûden. It Hawaïaansk is in oerdreaun foarbyld fan in lûdentaal.